25/02/2011 | Administración LocalMunicipal
Coristanco
Bases para a selección mediante concurso-oposición (consolidación de emprego temporal) dun axente de desenvolvemento local

Por Decreto de Alcaldía de 11 de febreiro de 2011, aprobáronse as Bases para a selección mediante concurso-oposición (consolidación de emprego temporal) dun axente de desenvolvemento local para o Concello de Coristanco, facéndose públicas as bases para o seu coñecemento e aos efectos oportunos: As presentes bases específicas rexerán a selección para cubrir a seguinte praza vacante de persoal laboral fixo: • Relación servizo: persoal laboral fixo • Denominación: Axente desenvolvemento local • Grupo titulación: A2 • Número de prazas: 1 - Lei 7/2007, de 12 de abril, do Estatuto Básico do Empregado Público. - Decreto Lexislativo 1/2008, de 13 de marzo, polo que se aproba o texto refundido da Lei da Función pública de Galicia - Lei 30/1984, de 2 de agosto, de medidas para a reforma da Función Pública, nos preceptos que continúan en vigor. - Lei 7/1985, de 2 de abril, reguladora das Bases do Réxime Local. - Lei 5/1997, de 22 de xullo, de Administración Local de Galicia. - Real Decreto Lexislativo 781/1986, de 18 de abril, do Texto refundido das disposicións vixentes en materia de réxime local. - Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local. - Decreto 95/1991, de 21 de marzo, da Comunidade Autónoma de Galicia, polo que se aproba o Regulamento de Selección de persoal - Real Decreto 364/1995, de 10 de marzo, polo que se aproba o Regulamento Xeral de Ingreso do Persoal ao Servizo da Administración do Estado, con carácter supletorio. - Real Decreto Lexislativo 1/1995, de 24 de marzo, polo que se aproba o Texto Refundido da Lei do Estatuto dos Traballadores.3.1. Esta praza está encadrada no subgrupo A2, na escala de administración especial, subescala de técnica. Terá asignadas as retribucións correspondentes ao seu grupo, trienios e demáis complementos que correspondan, consonte coa lexislación vixente e segundo o determinado no catálogo de postos de traballo do Concello. O nivel de complemento de destino é o 22.3.2. A praza está adscrita á área de emprego e desenvolvemento local. As funcións do posto, con carácter meramente descriptivo e sen prexuízo das que o ordenamento xurídico reserva á praza e, consonte co que estableza a correspondente relación de postos de traballo, serían as seguintes: 3.2. a) Elaborar, orientar e acompañar tecnicamente plans de desenvolvemento integrais e sectoriais que teñan incidencia na futura aparición de actividades empresariais ou no fornecemento doutras existentes, incidindo especialmente nos sectores agrario, forestal e gandeiro, na agroindustria e na comercialización dos seus produtos.3.2. b) Investigar e realizar estudos ou informes para a planificación e desenvolvemento de proxectos e accións relacionados co desenvolvemento do territorio, tanto no ámbito municipal coma noutros máis amplos dos que se integre o Concello de Coristanco.3.2. c) Deseñar, colaborar e desenvolver accións relacionadas co desenvolvemento sostible e o medio ambiente no territorio de Coristanco.3.2. d) Cooperar tecnicamente e informar sobre plans, programas, proxectos ou accións que afecten ó medio rural de Coristanco, independentemente da área do concello que sexa responsable da súa tramitación.3.2. e) Asesoramento á Corporación, dirección e impulso dos temas relativos á planificación e ordenación do medio rural, baixo a supervisión da xefatura da área de emprego e desenvolvemento local.3.2. f) Atención ó cidadán, informando, asesorando e/ou resolvendo cantas demandas lle sexan plantexadas e sexan obxecto do seu departamento.3.2. g) Aqueloutras funcións que lle sexan encomendadas pola Alcaldía, pertencentes á área de desenvolvemento local, respectando o seu nivel de titulación e aptitudes profesionais, baixo a supervisión da xefatura da área de emprego e desenvolvemento local. Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, os seguintes requisitos: - Nacionalidade. Cúmprese este requisito nos seguintes casos: a) Ter a nacionalidade española. b) Ser nacional doutros estados aos que se refire e nas condicións que establece o artigo 57 da Lei 7/2007 do 12 de abril, do Estatuto básico do empregado público. - Idade. Ter cumpridos os dezaseis anos de idade e non ter alcanzado a idade máxima de xubilación forzosa. - Titulación. A titulación esixible de acordo coa RPT do Concello de Coristanco é Diplomado ou Licenciado en Económicas, ADE, sociología, dereito, ciencias políticas e da administración, enxeñería de montes ou agrónoma, empresariais, relacións laborais ou enxeñería técnica foresta. - Capacidade funcional: Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. - Habilitación: Non ter sido separado mediante expediente disciplinario do servizo de ningunha administración pública, nin atoparse en inhabilitación absoluta ou especial para o exercicio de funcións públicas.5.1. As persoas que desexen tomar parte do procedemento selectivo desta praza, presentarán solicitude no modelo oficial, que figura como anexo II a estas bases. Na solicitude manifestarán que reúnen todos e cada un dos requisitos da presente convocatoria e comprometeranse, no caso de obter a praza, a prestar xuramento ou promesa de conformidade co R. D.707/1979, do 5 de abril.5.2. As solicitudes dirixiranse ao Sr. Alcalde da corporación municipal e presentaranse no rexistro xeral do concello, no prazo de vinte días naturais, contados dende o seguinte ao da publicación da convocatoria no Boletín Oficial do Estado.5.3. As instancias tamén se poderán presentar na forma prevista no artigo 38, apartados 4 e 6 da Lei 30/92, do 26 de novembro, do réxime xurídico das administracións públicas e do procedemento administrativo común.5.4. Achegarase igualmente unha fotocopia compulsada do DNI ou pasaporte; Título universitario de grao ou diplomado universitario ou certificación; certificación médica actualizada na que se faga constar expresamente que o/a aspirante posúe a capacidade funcional para o desempeño das tarefas propias do posto de traballo ao que concorre.6.1. Os aspirantes xuntarán coa súa solicitude, no modelo oficial recollido no anexo II, os méritos alegados para a súa avaliación na fase do concurso.6.2. Os méritos alegados acreditaranse fielmente por medio de certificación expedida por funcionario ou autoridade competente, ou ben presentando os orixinais da documentación na que consten, ou con fotocopias debidamente compulsadas destes. O tribunal non avaliará os méritos que non se aporten ou acrediten desta maneira.7.1. Rematado o prazo de presentación de solicitudes, o Sr. Alcalde, no prazo máximo dun mes, dictará resolución na que declare aprobada a lista provisional de admitidos e excluídos. Nela constará o nome, apelidos e DNI dos aspirantes. Se houbera aspirantes excluídos, indicarase a causa de exclusión, sinalándose un prazo de dez días para a súa subsanación, dacordo co previsto no artigo 20 do RD 364/1995, de 10 de marzo.7.2. Estas reclamacións e correccións serán aceptadas ou rexeitadas na resolución que aprobe a lista definitiva, que será obxecto de publicación no BOP e no taboleiro de edictos do Concello. Contra a resolución na que se declare a exclusión definitiva do aspirante poderá interpoñerse potestativamente recurso de reposición, no prazo dun mes, ante o órgano que dictou o acto, ou directamente recurso contencioso-administrativo no prazo de dous meses contados a partir do día seguinte ao da publicación no BOP. Se non houbera reclamacións contra a lista, ou se non houbera ningún aspirante excluído, quedará elevada automaticamente a definitiva. Nesta resolución determinarase a composición do tribunal, o lugar, data e hora de constitución do tribunal e comezo do proceso avaliador, e servirá de emprazamento para os aspirantes. Citarase igualmente os membros do tribunal para que asistan ao trámite de constitución, mediante notificación individual. Os sucesivos anuncios, agás precepto en contrario, publicaranse no taboleiro de edictos do Concello. O Tribunal Cualificador estará constituído da forma seguinte. - Presidente: Un funcionario ou persoal laboral fixo do Concello de Coristanco. - Vogais a) Tres funcionarios ou persoal laboral fixo designados pola alcaldía, cos seus respectivos suplentes. b) Secretario: o da Corporación ou en quen delegue. O Tribunal non se poderá constituír nin actuar sen a asistencia de máis da metade dos seus membros, titulares ou suplentes, debendo figurar necesariamente, entre estes o presidente e o secretario. A actuación do Tribunal axustarase ás bases desta convocatoria; non obstante, o tribunal resolverá as dúbidas que poidan xurdir da súa aplicación e poderá tomar acordos para os supostos non establecidos nestas bases. Os membros do tribunal terán que absterse de intervir, notificándo o Sr. Alcalde, cando concorran neles circunstancias das previstas no artigo 28 da Lei de réxime xurídico das administracións públicas e do procedemento administrativo común ou se tiveran realizado tarefas de preparación de aspirantes a probas selectivas nos cinco anos anteriores á publicación desta convocatoria. O presidente poderá solicitar dos membros do tribunal declaración expresa de non atoparse incursos nas circunstancias previstas no artigo 28 da lei de réxime xurídico das administración públicas e do procedemento administrativo común. Así mesmo, os aspirantes poderán recusar ós membros do tribunal cando concorran as circunstancias previstas na presente base. Con anterioridade á iniciación das probas selectivas, a autoridade convocante publicará no Boletín Oficial da Provincia resolución pola que nomeánse os novos membros do tribunal, que substituirán, no seu caso, ós que perderan a súa condición por algunha das causas previstas anteriormente. O tribunal resolverá tódalas dúbidas que puideran xurdir na aplicación destas normas, así como o que se deba facer nos casos non previstos. O procedemento de actuación do tribunal axustarase en todo momento ó disposto na Lei de réxime xurídico das administracións públicas e o procedemento administrativo común. O tribunal poderá dispoñe-la incorporación, os seus traballos, de asesores especialistas para as probas correspondentes dos exercicios que estime pertinentes, limitándose os ditos asesores a presta-la súa colaboración nas súas especialidades técnicas. A designación de tales asesores teráse que comunicar á Alcaldía-Presidencia do Concello de Coristanco. Para os efectos de comunicacións e demáis incidencias, o tribunal terá a súa sede na Casa do Concello de Coristanco. Os tribunais que actúan nestas probas selectivas terán mesma titulación ou superior á exisida para a participación no proceso selectivo. O Tribunal non se poderá constituír nin actuar sen a asistencia de máis da metade dos seus membros, titulares ou suplentes. A actuación do tribunal axustarase ás bases desta convocatoria e resolverá as dúbidas que poidan xurdir na súa aplicación, podendo tomar acordos para os supostos non previstos nestas bases. O proceso selectivo constará dunha fase de concurso e outra fase de oposición: Na fase de concurso valoraranse os seguintes méritos: I.1. Experiencia profesional por servizos prestados na administración local como técnico de desenvolvemento rural/local, a razón de 0,10 puntos por mes efectivamente traballado. I.2. Experiencia profesional por servizos prestados noutras administracións públicas como técnico de desenvolvemento rural/local, a razón de 0,05 puntos por mes efectivamente traballado.1.3. Experiencia profesional por servizos prestados en entidades privadas realizando funcións similares ás requeridas nestas convocatoria, a razón de 0,02 puntos por mes efectivamente traballado. Non se prorratearán os periodos de tempo inferiores a un mes. A puntuación máxima que se atribuirá a cada aspirante neste apartado de experiencia profesional é de 12,00 puntos. II. A) Pola realización de cursos que teñan relación coas funcións propias do posto de traballo, ata un máximo de 10 puntos II. A.1. Por cada curso de 300 horas ou máis: 2,50 puntos por curso. II. A.2. Por cada curso de 100 horas ou máis e menos de 300: 2,00 puntos por curso. II. A.3. Por cada curso igual ou superior a 20 horas lectivas e inferior de 100 horas lectivas: 0,50 puntos por curso. II. B) Pola realización de cursos de informática, ata un máximo de 2 puntos. II. B.1. Por cada curso igual ou superior a 20 horas lectivas e inferior a 100 horas lectivas: 0,50 puntos por curso. II. B.2. Por cada curso de 100 horas lectivas ou máis: 1,00 puntos por curso. II. C) Pola impartición de cursos que teñan relación coas funcións propias do posto, en colaboración con entidades públicas e/ou privadas, ata un máximo de 6 puntos. II. C.1. Por cada curso igual ou superior a 20 horas lectivas e inferior a 40 horas lectivas: 0,50 puntos por curso. II. C.2. Por cada curso de 40 horas lectivas ou máis: 1,00 puntos por curso. Non se valorarán os cursos que non acrediten as horas de duración, nin os inferiores a vinte horas lectivas, nin os diplomas relativos a xornadas, seminarios, simposios e similares. A puntuacion maxima que se atribuirá a cada aspirante neste apartado de formacion profesional é de 18,00 puntos. O día, hora e local en que terá lugar o primeiro exercicio da fase de oposición anunciarase no BOP, cando menos con quince días de antelación á data de comezo do primeiro exercicio. Os aspirantes serán convocados para cada exercicio en chamamento único, sendo excluídos da oposición os que non comparezan, salvo nos casos debidamente xustificados e apreciados discrecionalmente polo tribunal. Os aspirantes deberán acreditar, en cada momento, a súa personalidade con exhibición do DNI, ou identificación correlativa como cidadá da Unión Europea. O tribunal publicará os sucesivos anuncios de celebración do segundo e restantes exercicios exclusivamente no taboleiro de edictos do Concello. O tribunal poderá acordar a lectura por parte dos aspirantes dos exercicios, así como pedirlles aclaracións sobre algún dos aspectos dos temas ou supostos desenvolvidos. A fase de oposición constará de tres exercicios, de carácter obrigatorio e eliminatorio, que serán os seguintes: Consistirá en respostar, durante 90 minutos, a un cuestionario tipo “test” de 50 preguntas, máis 5 preguntas de reserva, proposto polo Tribunal, sobre os temas relacionados coa parte xeral do programa que figura como anexo I a estas bases. Cada pregunta tera 3 alternativas de resposta, das cales só unha será a correcta. O tribunal proporá 2 cuestionarios e os aspirantes terán dereito a elixir un deles. Cualificarase de 0 a 30 puntos. Cada resposta acertada puntuarase con 0,60 puntos e será necesario acadar un mínimo de 15,00 puntos para ter a condición de apto e poder realizar o seguinte exercicio. Por cada dúas respostas erradas restarase unha correcta. Consistirá na resolución de dous supostos prácticos, determinados polo tribunal antes do seu comezo. Deberá demostrarse a base teórica e a súa aplicación á función administrativa e ao desenvolvemento dos seus cometidos profesionais específicos. Os aspirantes disporán dun tempo máximo de 120 minutos para realizar os supostos. O tribunal proporá 2 supostos prácticos a resolver polo aspirante. Cada suposto será cualificado de 0 a 20 puntos, sendo preciso obter en cada un deles un mínimo de 10 puntos para superalo, sendo eliminados aqueles aspirantes que non a obteñan. A puntuación global do exercicio será de 0 a 40 puntos. A cualificación de cada exercicio obterase pola media aritmética da puntuación outorgada por cada un dos membros do tribunal asistentes. Consistirá na tradución directa e/ou inversa dun ou varios textos, en castelán ou galego, nun tempo máximo de trinta minutos. Aqueles aspirantes que estivesen en posesión do título acreditativo do nivel de coñecemento da lingua galega Celga 4 ou equivalente, estarán exentos da realización do presente exercicio. O exercicio cualificarase de apto ou non apto. No prazo máximo de vinte días naturais contados dende a notificación fiel da proposta de resolución efectuada polo tribunal avaliador do concurso-oposición, o aspirante proposto como elixido ou seleccionado neste proceso, deberá aportar a documentación acreditativa de que reúne os requisitos esixidos na convocatoria nos termos reflectidos nestas bases.11.1. Cumprimentado polo aspirante proposto o establecido na base anterior, e realizados os trámites administrativos pertinentes, o órgano competente efectuará o nomeamento e subseguinte formalización do contrato correspondente, debendo o interesado tomar posesión do seu cargo no prazo de trinta días, a contar do seguinte a aquel no que lle sexa notificado o nomeamento. Se non tomase posesión no prazo sinalado sen causa xustificada, decaerá nos seus dereitos, por caducidade do nomeamento.11.2. Se a persoa elixida neste concurso-oposición non presenta a documentación requirida no prazo preceptuado, agás causa de forza maior ou caso fortuito, non poderá ser nomeada titular da praza obxecto desta convocatoria; sen prexuízo da responsabilidade na que puidera ter incorrido por falsidade na solicitude. O candidato contratado terá que superar un período de proba coa duración máxima dun mes, transcorrido este, sen que se teña producido o desestimento, o contrato producirá plenos efectos, computándose o tempo dos servicios prestados para os efectos de antiguedade do traballador. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de edictos deste Concello, sen prexuízo de calquera outro medio de difusión que se considere oportuno. Protección datos de carácter persoal. De conformidade co disposto na Lei Orgánica 15/1999, de 13 de decembro, de Protección de Datos de carácter persoal, infórmase de que os datos persoais serán incorporados a un ficheiro de titularidade do Concello de Coristanco, autorizando ao tramento dos mesmos, para a sua utilización en relación có desenvolvemento do proceso selectivo. Poderanse exercitar os dereitos de acceso, rectificación ou cancelación dos enviando unha solicitude por escrito, acompañada de fotocopia de DNI, dirixida ao Concello de Coristanco, Avda. Finisterre, 112, 15147, Coristanco. No non previsto nestas bases rexerá, de modo complementario e supletorio, a lexislación aplicable na materia. Tema 1. A Constitución española de 1978. Os principios constitucionais. O Estado Español como estado social e democrático de dereito. A reforma constitucional. Tema 2. A organización territorial do Estado na Constitución. As comunidades autónomas. O estatuto de autonomía de Galicia. O parlamento. A Xunta de Galicia. O Presidente. Tema 3. A administración pública na Constitución. A regulación da Administración na Lei de Réxime Xurídico das Administracións públicas e do procemento administrativo común. Tema 4. As comunidades europeas. A constitución das comunidades. O tratado de Roma e os tratados de reforma. As institucións comunitarias. O dereito comunitario. Tema 5. A Coroa. As funcións do Rei. O refrendo. Tema 6. O Poder xudicial: regulacion Constitucional da xustiza. Principios da organización xudicial. O Consello Xeral do Poder Xudicial. Tema 7. O acto administrativo: concepto, clase e elementos. Eficacia dos actos: Notificación e publicación; nulidade, e anulabilidade. Tema 8. O réxime local español. Principios constitucionais. Regulación xurídica. O principio da autonomía local: contido e límites. Tema 9. O Municipio: Concepto e elementos. Organización e competencias municipais. A organización municipal: O Alcalde e o Pleno. A Xunta de Goberno Local. Os tenentes de alcalde. Os concelleiros delegados. Comisións Informativas. Funcionamento dos órganos colexiados municipais. Actas e certificados dos acordos. Tema 10. Os regulamentos e ordenanzas locais: clases. Procedemento de elaboración e aprobación das ordenanzas. O regulamento orgánico. Os bandos. Tema 11. O procedemento administrativo: fases. O silencio administrativo. Os dereitos dos cidadáns na Lei de réxime xurídico das administracións públicas e do procedemento administrativo común. O principio de audiencia ó interesado. Tema 12. Os recursos administrativos: concepto, clases, obxecto. Fin da vía administrativa. Reclamacións económico administrativas. Tema 13. Formas de actividades das Entidades Locais. A intervención administrativa na actuación dos cidadáns. As licenzas: natureza xurídica. Réxime xurídico e procedemento de outorgamento. Tema 14. A actividade de fomento: as subvencións. A Lei 38/2003, do 17 de novembro, xeral de subvencións. A Lei 9/2007, do 13 de xuño, de subvencións de Galicia. Tema 15. Os bens das entidades locais. Bens de dominio público local. Bens comunais. Bens patrimoniais locais. Prerrogativas e potestades das entidades locais en relación cos seus bens. Tema 16. A intervención administrativa na propiedade privada. A expropiación forzosa. Tema 17. A función pública local: clases. Dereitos, deberes e situacións administrativas. A oferta de emprego público e a relación de postos de traballo. Tema 18. A Lei de facendas Locais. Recursos das entidades locais. Tema 19. O desenvolvemento local: orixe e causas. Obxectivos. Concepto e características significativas do modelo de desenvolvemento local. Recursos. Tema 20. O axente de desenvolvemento local: tipoloxía e formas de intervención. Programas básicos dunha estratexia de desenvolvemento local. Tema 21. Políticas de estabilización e de crecemento económico e a súa relación co desenvolvemento local. Razóns do crecemento económico. Relación entre crecemento da poboación e crecemento económico. Tema 22. Concepto de desenvolvemento endóxeno. Organización e sistemas de produción local. O desenvolvemento asociado ós conceptos de cultura e sociedade. A dimensión territorial e urbana do desenvolvemento. Tema 23. O Enfoque do Marco Lóxico nun proceso de planificación: natureza, estrutura e aplicación a un proxecto de desenvolvemento local ou rural. Tema 24. Dinámica dun proceso de desenvolvemento local: contido da dinámica de desenvolvemento e fases da planificación estratéxica. Tema 25. Orixe dos organismos internacionais encargados do desenvolvemento. Pilares básicos da Política Estrutural Europea. Tipoloxía das intervencións financiadas polos Fondos Europeos. Tema 26. Fondos estruturais da Unión Europea para o período 2007-2013: obxectivos e instrumentos. Criterios de subvencionalidade. Principios aplicables ás axudas. Tema 27. Directrices Estratéxicas Comunitarias en materia de cohesión económica, social e territorial para o período 2007-2013. Tema 28. O medio ambiente como recurso endóxeno para o desenvolvemento local e o emprego. Xacementos de emprego no sector ambiental. A Axenda 21 local: estratexia municipal de sostenibilidade. Tema 29. Axudas e subvencións para os colectivos obxecto do desenvolvemento local: clasificación. Tipoloxía de organismos que axudan ós colectivos obxecto do desenvolvemento local. Tema 30. Oríxenes do desenvolvemento rural. O modelo de desenvolvemento rural na Unión Europea. Funcións das Administracións nos programas de desenvolvemento rural. Tema 31. Innovación: concepto, tipoloxía e impacto nun territorio. Relación entre innovación, tecnoloxía da información e comunicación (TIC) e desenvolvemento local. Tema 32. A Política Agraria Común (PAC). Obxectivos, instrumentos e financiamento. As organizacións comúns do mercado (OCM): principais características. A incidencia dos acordos internacionais de libre comercio sobre a PAC. Tema 33. O Fondo Europeo Agrícola de Desenvolvemento Rural (FEADER). Funcións e formas de intervención. Tema 34. O programa de desenvolvemento rural de Galicia no período 2007-2013. Eixes e medidas. Os grupos de desenvolvemento rural. Tema 35. O sector agrario en Galicia. Consideracións dos distintos subsectores: agrícola, gandeiro e forestal. A renda agraria. A Lei 3/2007, de 21 de maio, de medidas administrativas e tributarias para a conservación agraria útil e do Banco de Terras de Galicia. Tema 36. A ordenación da terra agrícola de Galicia. A Lei 12/2001, de 10 de setembro, de modificación da Lei 10/1985, de 14 de agosto, de concentración parcelaria para Galicia. A concentración parcelaria en Coristanco. Tema 37. A valorización e ordenación do espazo agroforestal. A Lei 3/2007, do 9 de abril, de prevención e defensa contra os incendios forestais de Galicia. A Orde do 31 de xullo de 2007, pola que se establecen os criterios de xestión da biomasa vexetal. Tema 38. A Lei 9/2002, do 30 de decembro, de ordenación urbanística e protección do medio rural de Galicia (LOUGA). Clases de solo. Especial referencia ó réxime do solo de núcleo rural e do solo rústico: dereitos e deberes e condicións de uso. Tema 39. A Lei 1/1995, de Protección Ambiental de Galicia. O Decreto 133/2008, de 12 de xuño, polo que se regula a avaliación de incidencia ambiental. Tema 40. A Lei 10/1998, do 3 de novembro, de residuos de Galicia. Obxecto e ámbito. Competencias administrativas. Obrigas. Xestión de residuos. O Decreto 174/2005, do 9 de xuño, polo que se regula o réxime xurídico da produción e xestión dos residuos e o Rexistro Xeral de Produtores e Xestores de Residuos de Galicia. Tema 41. A problemática dos residuos agrogandeiros en Galicia. O código de boas práticas agrarias. O benestar animal. Puríns: problemática ambiental asociada. Tema 42. A protección medioambiental. A Lei 8/2002, de protección do medio ambiente atmosférico de Galicia. A Lei 34/2007, de calidade do aire e protección da atmósfera. Tema 43. A Lei 7/2008, do 7 de xullo, da protección da paisaxe de Galicia. Instrumentos para a protección, xestión e ordenación na paisaxe. O Observatorio galego da paisaxe. Tema 44. O dereito de acceso á información en materia de medio ambiente. A Lei 27/2006, do 18 de xullo, pola que se regula a participación pública e de acceso á xustiza en materia de medio ambiente. Tema 45. A Lei de Montes e o seu regulamento. Os montes veciñais en man común. Os montes de utilidade pública. Tema 46. A Lei de Patrimonio cultural de Galicia. Especial referencia ó patrimonio cultural do municipio de Coristanco. Tema 47. Estrutura demográfica e social no municipio de Coristanco. Poboación activa agraria. Os movementos migratorios: repercusión na economía e na actividade agraria. Agricultura a tempo parcial. Tema 48. Estrutura ocupacional e empresarial no Concello de Coristanco. Tema 49. As actividades agrarias no municipio de Coristanco: situación actual e perspectivas. Rexistro de explotacións agrarias na comunidade autónoma de Galicia. Tema 50. O sector gandeiro no municipio de Coristanco: situación actual e perspectivas. O vacún de carne. O vacún de leite e a industria láctea. A gandería intensiva: porcino, aves e coellos. Axudas ó sector. Tema 51. A Lei 31/1995, de prevención de riscos laborais. A prevención de riscos laborais no sector primario. Causas de riscos na agricultura e na gandería. Medidas preventivas e elementos de protección. Tema 52. Asociacionismo agrario. Sociedades Agrarias de Transformación (SAT) e cooperativismo como vertebradores do desenvolvemento rural. Tema 53. Comercialización agroalimentaria. Conceptos, problemas e liñas estratéxicas. Calidade e seguridade alimentaria. Normativa autonómica: Lei 2/2005 de promoción e defensa da calidade alimentaria galega. A pataca de Coristanco. Tema 54. Enerxías renovables. Definición e conceptos. Principais enerxías renovables aplicables ó medio rural. Especial referencia ó municipio de Coristanco. Tema 55. Turismo rural sostible. Definición, conceptos e principais normativas aplicables. O Código ético do turismo. Carta do turismo sustentable. Boas prácticas ambientais no turismo e na hostelería. Tema 56. O ecoturismo. Aspectos fundamentais. Protección dos recursos naturais. Aspectos económicos vinculados ó ecoturismo. Participación da poboación local e ecoturismo como ferramenta de conservación. Tema 57. Principios da agricultura ecolóxica. Sistemas agrarios de produción ecolóxica. Normativa básica da Unión Europea. Plan de desenvolvemento da agricultura ecolóxica de Galicia. Tema 58. A climatoloxía de Coristanco. Rasgos xeolóxicos. Factores de creación e destrucción dos solos. Tema 59. A situación xeográfica de Coristanco. Vexetación e fauna. Especies de utilización forestal. Tema 60. Os recursos forestais de Coristanco. A súa incidencia local. D/Dª _______________________________________, con DNI número _______, veciño/a de _________________, con enderezo a efectos de notificación en __________________________________________________ teléfono n.º ____________ Expón: Que tendo coñecemento da convocatoria para cubrir unha praza/posto de Técnico/a de desenvolvemento rural (escala de administración especial, subescala de técnica (código TLE-03), Grupo e Subgrupo A2, co carácter de persoal laboral e polo sistema de concurso-oposición acceso libre, declaro coñecer e aceptar as bases publicadas no BOP da provincia da Coruña n.º ________ de data ________________, e desexo participar no proceso selectivo e con tal obxecto manifesto que: 1. Reúno todos e cada un dos requisitos da convocatoria.2. Para que esta solicitude sexa admitida a trámite, achego os seguintes documentos: a) Fotocopia compulsada do DNI. b) Xustificante de ter ingresado os dereitos de exame por importe de 35,08 euros. c) Fotocopia compulsada do título universitario de grao ou diplomado universitario ou certificación. d) Certificación médica actualizada na que se fai constar expresamente que o/a aspirante posúe capacidade funcional para o desempeño das tarefas do posto. e) Xustificantes dos méritos que aporto para a súa valoración no concurso. Coristanco,________de________________de__________ SR. ALCALDE DO CONCELLO DE CORISTANCO Os datos recollidos nesta solicitude serán tratados coa conformidade prevista na Lexislación de Protección de datos de carácter persoal. En Coristanco, a 17 de febreiro de 2011 A Alcaldesa en funcións Gloria Belen Petean Puebla